ДОКЛАД НА КОМИСИЯТА ЗА РАБОТАТА НА КОМИТЕТИТЕ ПРЕЗ 2011 ГОДИНА /* COM/2012/0685 final */





ДОКЛАД НА КОМИСИЯТА ЗА РАБОТАТА НА КОМИТЕТИТЕ ПРЕЗ 2011 ГОДИНА Съгласно член 10, параграф 2 от Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията[1] (наричан по-нататък „регламент относно комитологията“), Комисията представя годишен доклад за работата на комитетите през 2011 г. Докладът съдържа преглед на развитията в системата на комитологията през 2011 г. и резюме на дейностите на комитетите. Той е придружен от работен документ на службите на Комисията, съдържащ подробна статистика за работата на отделните комитети. 1. Преглед на развитията в системата на комитологията през 2011 г. Регламентът относно комитологията бе приет от Европейския парламент и от Съвета на 16 февруари 2011 г. и влезе в сила на 1 март 2011 г. С него беше отменено решението относно комитологията от 1999 г.[2], а процедурите, регламентирани с това решение, бяха заменени от само 2 процедури (процедури по консултиране и по разглеждане). 1.1. Нови процедури на комитологията Съгласно член 2 от регламента относно комитологията процедурата по разглеждане се използва по-специално при i) мерки от общ характер и ii) мерки, които могат да имат значителни последици (напр. в областта на данъчното облагане или общата селскостопанска политика на ЕС), а процедурата по консултиране се използва обикновено при всички останали мерки за изпълнение. 1.1.1 Процедура по разглеждане (член 5 от регламента относно комитологията) Когато в основния акт се посочва прилагане на процедурата по разглеждане, комитетът дава становище по проекта на акт за изпълнение с квалифицирано мнозинство. · При наличие на квалифицирано мнозинство в подкрепа на проекта на акт за изпълнение (положително становище), последният се приема от Комисията. · При наличие на квалифицирано мнозинство против проекта на акт за изпълнение (отрицателно становище), последният не може да бъде приет от Комисията[3]. В подобни случаи Комисията може: 1) да оттегли проекта на акта за изпълнение в неговата цялост, ако той не се счита за необходим; 2) ако актът за изпълнение се счита за необходим — да измени проекта и да внесе преработената версия в (същия) комитет в рамките на два месеца след даването на отрицателното становище; или 3) ако актът за изпълнение се счита за необходим — да внесе същия проект в апелативния комитет (вж. по-долу) в едномесечен срок след даването на отрицателно становище. · При липса на квалифицирано мнозинство в подкрепа или против проекта на акта за изпълнение („липса на становище“), Комисията може да избира дали да приеме проекта, да го оттегли или да го измени и да го внесе отново в (същия) комитет. Съществуват обаче определени случаи, при които Комисията не може да приеме проекта на акта за изпълнение[4], а именно: 1) когато той се отнася за някоя от следните чувствителни области: данъчно облагане, финансови услуги, защита на здравето или безопасността на хората, животните или растенията, или окончателни многостранни защитни мерки, или 2) когато основният акт предвижда, че проектът на акта за изпълнение не може да бъде приет, ако не е дадено становище, или 3) когато обикновено мнозинство от членовете на комитета се противопоставя на акта. В посочените три случая Комисията разполага със същите възможности, както при отрицателно становище. 1.1.2 Процедура по консултиране (член 4 от регламента относно комитологията) При процедурата по консултиране комитетът приема, когато е необходимо, становище по проекта на изпълнителен акт чрез гласуване с обикновено мнозинство от членовете му. Становището на комитета, дадено при прилагане на процедурата по консултиране, не е правно обвързващо, но преди да вземе решение по проекта на акта за изпълнение Комисията трябва да отчете в най-пълна степен заключенията от дискусиите в рамките на комитета и даденото становище. 1.1.3 Актове за изпълнение с незабавно приложение („процедура по спешност“) Регламентът относно комитологията позволява основният акт да предвижда възможност по наложителни причини за спешност Комисията да приема актове за изпълнение, които да се прилагат незабавно. Тази „процедура по спешност“ не представлява отделна процедура по комитология, а е по-скоро „вариант“ на процедурата по разглеждане или по консултиране. При процедурата по спешност Комисията може, без първо да се е консултирала с комитет, да приеме акт за изпълнение, който се прилага незабавно и остава в сила за срок, който обикновено не надвишава шест месеца. Едва след приемането му (най-късно 14 дни след него) Комисията внася приетия акт в съответния комитет за становище в съответствие с приложимата процедура по комитология (процедура по консултиране или по разглеждане). Когато се прилага процедурата по разглеждане, ако комитетът даде отрицателно становище, Комисията трябва незабавно да отмени съответния акт за изпълнение. 1.2 Позоваване на предишните процедури по комитология С оглед осигуряване на плавен преход между режима, регламентиран в решението относно комитологията, и новия режим на комитологията, регламентът относно комитологията предвижда автоматично адаптиране на старите процедури спрямо новите (член 13). Вследствие на това всяко позоваване на процедурите, регламентирани в решението относно комитологията (процедура по консултиране, по управление, по регулиране и предпазна процедура) трябва да се счита за позоваване на съответстващите процедури по регламента (от 1 март 2011 г. предишната процедура по консултиране се превърна в новата процедура по консултиране, предишните процедури по управление и по регулиране се превърнаха в процедурата по разглеждане, а предишната предпазна процедура се превърна в процедурата по спешност). Единственото изключение е процедурата по регулиране с контрол. Тя продължава временно да се прилага (в съответствие с член 5а от решението относно комитологията) при основните актове, съдържащи позоваване на нея, до официалното изменение и адаптиране на тези актове спрямо Договора от Лисабон. Предвид изложеното, от 1 март 2011 г. комитетите в рамките на комитологията работят съгласно процедурите, предвидени в регламента относно комитологията: процедура по консултиране (член 4 от регламента относно комитологията) и процедура по разглеждане (член 5 от регламента), както и по реда на процедурата по регулиране с контрол, регламентирана в член 5а от „старото“ решение относно комитологията. 1.3 Роля на апелативния комитет Контролният механизъм, въведен с регламента относно комитологията, включва възможността за сезиране на апелативен комитет като част от процедурата по разглеждане. Апелативният комитет също е комитет в рамките на комитологията, тоест той е съставен от представители на държавите членки, председателства се от Комисията и прилага същите правила при гласуване (квалифицирано мнозинство). За разлика от останалите комитети в рамките на комитологията обаче, той не е постоянен орган. В действителност той е процедурен инструмент, чрез който на държавите членки се предоставя възможност за второ обсъждане на по-високо представително равнище. Последиците от гласуването в апелативния комитет са следните: 1) Ако бъде дадено положително становище, Комисията приема акта за изпълнение; 2) Ако не бъде дадено становище, Комисията може да приеме акта[5]; 3) Ако бъде дадено отрицателно становище, Комисията не може да приеме акта. 1.4 Роля на Парламента и на Съвета И двамата законодатели трябва да бъдат надлежно и постоянно информирани за дейността на комитетите посредством регистъра на комитологията, който бе адаптиран спрямо новите процедури. В член 10 от регламента относно комитологията са посочени документите, които трябва да бъдат изпратени на Европейския парламент и на Съвета едновременно с изпращането им на членовете на комитетите. Парламентът и Съветът разполагат и с право на контрол върху проектите на актове за изпълнение, основаващи се на актове, приети съгласно процедурата за съвместно вземане на решения. Това означава, че те могат да уведомят Комисията на всеки стадий от процедурата, че проектът превишава изпълнителните правомощия, предоставени в основния акт. В такъв случай Комисията трябва да преразгледа проекта и да информира Парламента и Съвета дали възнамерява да го запази, измени или оттегли (член 11 от регламента относно комитологията). 1.5 Нов стандартен процедурен правилник за комитетите Регламентът относно комитологията предвижда приемане от страна на Комисията на стандартни процедурни правила (член 9). Комисията прие нов стандартен процедурен правилник за комитетите, работещи в рамките на комитологията, на 8 юли 2011 г.[6] На основание на този правилник, по предложение на своя председател комитетите трябва да приемат собствените си процедурни правилници с обикновено мнозинство от членовете си. Когато е необходимо, съществуващите комитети трябва да адаптират процедурните си правилници към новите стандартни правила. 2. Преглед на дейностите 2.1 Брой на комитетите и на заседанията Важно е да се прави разлика между комитетите по комитологията и други структури, и по-специално „експертните групи“, създадени от самата Комисия. Посочените групи предоставят експертни становища на Комисията при изготвянето и изпълнението на политиките[7], докато комитетите по комитологията подпомагат Комисията при упражняването на изпълнителните правомощия, които са ѝ предоставени с основни правни актове. Настоящият доклад е посветен изключително на комитетите по комитологията. Броят на комитетите по комитологията към 31 декември 2011 г. е изчислен по сектори на дейност (вж. таблица I). С цел да се даде възможност за сравнение са дадени и цифрите за предходната година (към 31 декември 2010 г.). ТАБЛИЦА I — Общ брой на комитетите (2011 г.) Сектор на политиката || 2010 г. || 2011 г. Земеделие и развитие на селските райони (AGRI) || 14 || 14 Служба за борба с измамите (OLAF) || 1 || 1 Бюджет (BUDG) || 2 || 2 Действия по климата (CLIMA) || 4 || 4 Комуникации (COMM) || 1 || 1 Развитие и сътрудничество — EuropeAid (DEVCO) || 6 || 6 Икономически и финансови въпроси (ECFIN) || 1 || 1 Образование и култура (EAC) || 7 || 7 Трудова заетост, социални въпроси и приобщаване (EMPL) || 4 || 4 Енергетика (ENER) || 14 || 15 Разширяване (ELARG) || 4 || 4 Предприятия и промишленост (ENTR) || 30 || 31 Околна среда (ENV) || 32 || 30 Служба за инструментите в областта на външната политика (FPI) || 4 || 4 Здравеопазване и потребители (SANCO) || 22 || 24 Вътрешни работи (HOME) || 10 || 11 Хуманитарна помощ и гражданска защита (ECHO) || 2 || 2 Информатика (DIGIT) || 1 || 1 Информационно общество и медии (INFSO) || 6 || 7 Вътрешен пазар (MARKT) || 13 || 13 Правосъдие (JUST) || 13 || 13 Морско дело и рибарство (MARE) || 4 || 5 Мобилност и транспорт (MOVE) || 29 || 29 Регионална политика (REGIO) || 1 || 1 Изследвания (RTD) || 6 || 6 Генерален секретариат (SG) || 0 || 2* Евростат (ESTAT) || 8 || 8 Данъчно облагане и митнически съюз (TAXUD) || 10 || 11 Търговия (TRADE) || 10 || 11 ОБЩО: || 259 || 268 * Включително апелативният комитет (за нуждите на регистъра на комитологията апелативният комитет е регистриран като комитет, за когото отговорната служба е Генералният секретариат; в практиката той се управлява от всички засегнати служби). През 2011 г. комитетите по комитологията можеха като цяло да се класифицират според вида на процедурата, по реда на която осъществяваха дейността си (процедура по консултиране, процедура по разглеждане, процедура по регулиране с контрол — вж. таблица II). Тъй като някои от комитетите прилагаха повече от една процедура, те са отделени от комитетите, извършвали дейност съгласно една-единствена процедура. ТАБЛИЦА II — Брой на комитетите по процедури (2011 г.) || Вид на процедурата || Консултиране || Разглеждане || Регулиране с контрол || Работи, следвайки няколко процедури || ОБЩО: AGRI || || 11 || || 3 || 14 BUDG || 1 || 1 || || || 2 CLIMA || || || || 4 || 4 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || 1 || || 2 || 1 || 4 ENER || 1 || 8 || 1 || 5 || 14 ENTR || 7 || 4 || 5 || 15 || 31 ENV || || 5 || 4 || 21 || 30 ESTAT || || 2 || || 6 || 8 FPI || || 4 || || || 4 HOME || 1 || 4 || || 6 || 11 INFSO || || 3 || || 4 || 7 JUST || 2 || 1 || 4 || 6 || 13 MARE || || 5 || || || 5 MARKT || || 1 || 4 || 8 || 13 MOVE || 3 || 4 || 4 || 18 || 29 OLAF || || 1 || || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2* TAXUD || 1 || 9 || || 1 || 11 TRADE || 2 || 6 || || 3 || 11 ОБЩО: || 23 || 99 || 25 || 121 || 268 * Включително апелативният комитет. Цифрите сочат, че около 37 % от комитетите (99 от общо 268) са работили изключително по реда на процедурата по разглеждане, докато едва около 8 % от комитетите (23 от общо 268) са работили изключително по реда на процедурата по консултиране. Повечето комитети обаче (121 от общо 268 или 45 %) са работили по реда на няколко процедури. От разбивката по сектори на политиката личи, че използването на различните видове процедури варира между отделните сектори. Броят на комитетите не е единственият показател за дейността на равнище комитология. Броят на заседанията, които са били проведени, както и броят на писмените процедури[8], използвани през 2011 г., също отразяват интензивността на работата като цяло, на секторно равнище и в отделните комитети (таблица III). ТАБЛИЦА III — Брой на заседанията и на писмените процедури (2011 г.) || Брой на комитетите || Заседания || Писмени процедури 2010 г. || 2011 г. || 2010 г. || 2011 г. AGRI || 14 || 148 || 142 || 1 || 3 BUDG || 2 || 4 || 4 || 0 || 0 CLIMA || 4 || 15 || 14 || 3 || 0 COMM || 1 || 2 || 1 || 3 || 4 DEVCO || 6 || 28 || 17 || 44 || 55 DIGIT || 1 || 1 || 2 || 0 || 0 EAC || 7 || 17 || 18 || 50 || 52 ECFIN || 1 || 1 || 0 || 0 || 0 ECHO || 2 || 5 || 5 || 29 || 12 ELARG || 4 || 5 || 8 || 15 || 12 EMPL || 4 || 4 || 3 || 10 || 9 ENER || 14 || 19 || 13 || 3 || 2 ENTR || 31 || 56 || 56 || 35 || 32 ENV || 30 || 48 || 41 || 18 || 16 ESTAT || 8 || 16 || 14 || 8 || 6 FPI || 4 || 5 || 4 || 2 || 3 HOME || 11 || 23 || 24 || 23 || 27 INFSO || 7 || 24 || 20 || 13 || 20 JUST || 13 || 6 || 6 || 16 || 15 MARE || 5 || 11 || 9 || 6 || 11 MARKT || 13 || 34 || 18 || 14 || 12 MOVE || 30 || 60 || 53 || 13 || 12 OLAF || 1 || 2 || 3 || 1 || 1 REGIO || 1 || 9 || 5 || 0 || 5 RTD || 6 || 60 || 61 || 174 || 201 SANCO || 24 || 131 || 146 || 278 || 314 SG || 2 || - || 6* || - || 1 TAXUD || 11 || 107 || 81 || 0 || 7 TRADE || 11 || 18 || 15 || 7 || 6 ОБЩО: || 268 || 859 || 783 || 766 || 838 * Включително 5 заседания на апелативния комитет. 2.2 Брой на становищата и на актовете/мерките за изпълнение Както в предишните доклади, така и в настоящия се посочват общо броят на официалните становища, дадени от комитетите, и този на последвалите актове/мерки за изпълнение, приети от Комисията[9]. Чрез тези цифри се измерват количествено осезаемите „резултати“ от работата на комитетите (вж. Таблица IV). Общият брой на становищата, дадени от комитетите през 2011 г., е 1 868 (при 1 904 през 2010 г.), а броят на приетите от Комисията актове/мерки за изпълнение е 1 788 (при 1 812 през 2010 г.). ТАБЛИЦА IV — Брой на становищата и на приетите актове/мерки за изпълнение (2011 г.) || Становища || Приети актове || Мерки, приети съгласно ПРК AGRI || 271 || 271 || 1 BUDG || 1 || 1 || 0 CLIMA || 10 || 6 || 10 COMM || 6 || 5 || 0 DEVCO || 128 || 128 || 0 DIGIT || 1 || 1 || 0 EAC || 100 || 85 || 0 ECFIN || 0 || 0 || 0 ECHO || 15 || 16 || 0 ELARG || 58 || 58 || 0 EMPL || 11 || 3 || 0 ENER || 15 || 7 || 5 ENTR || 59 || 34 || 25 ENV || 55 || 14 || 35 ESTAT || 11 || 7 || 12 FPI || 2 || 1 || 0 HOME || 33 || 15 || 1 INFSO || 41 || 40 || 1 JUST || 14 || 4 || 0 MARE || 23 || 22 || 0 MARKT || 13 || 3 || 3 MOVE || 65 || 49 || 24 OLAF || 0 || 0 || 0 REGIO || 6 || 6 || 0 RTD || 206 || 200 || 0 SANCO || 625 || 574 || 46 SG || 9* || 1 || 0 TAXUD || 84 || 69 || 0 TRADE || 6 || 5 || 0 ОБЩО: || 1 868 || 1 625 || 163 * Включително 8 становища, дадени от апелативния комитет. 2.3 Заседания на апелативния комитет На 29 март 2011 г. апелативният комитет проведе първото си заседание с цел приемане на своя процедурен правилник[10] в съответствие с член 3, параграф 7 от регламента относно комитологията. През 2011 г. този комитет е заседавал четири пъти и е разгледал общо осем предложения за актове за изпълнение (в областта „Здравеопазване и потребители“ - SANCO), за които е бил сезиран от Комисията. В два от случаите апелативният комитет е дал положително становище, в пет — не е дал становище, а в един от случаите е дал отрицателно становище. И в петте случая, по които не е било дадено становище, Комисията е взела решение да приеме актовете за изпълнение. 2.4 Използване на процедурата по регулиране с контрол (ПРК) Както бе посочено в точка 1.2, процедурата по регулиране с контрол не беше засегната от реформата в областта на комитологията от 2011 г. Тази процедура не може повече да се използва в ново законодателство, но все още се среща в няколко съществуващи основни акта и ще продължи да се прилага по силата на тези актове докато те не бъдат отменени официално. Броят на мерките за изпълнение, приети през 2011 г. по реда на ПРК, е 163 (вж. Таблица ІV). През 2011 г. правото на вето е било използвано в два случая: – През май 2011 г. Съветът се противопостави на приемането на проект на директива на Комисията за изменение на Директива 98/79/ЕО на Европейския парламент и на Съвета относно диагностичните медицински изделия in vitro. Вследствие на това проектът на мярката не беше приет. Преразгледана мярка беше приета от Комисията на 20 декември 2011 г. (ОВ L 341, 22.12.2011 г., стр. 50). – През октомври 2011 г. Съветът се противопостави на приемането на проект на директива на Комисията за изменение на Директива 2009/43/ЕО на Европейския парламент и на Съвета що се отнася до списъка на продуктите, свързани с отбраната. Вследствие на това проектът на мярката не беше приет. Преразгледана мярка беше приета от Комисията на 22 март 2012 г. (ОВ L 85, 24.3.2012 г., стр. 3). За сравнение, през 2010 г. Европейският парламент използва правото си на вето по отношение на проекти на мерки в един случай, а Съветът — в два случая. ТАБЛИЦА V — Брой на мерките за изпълнение, приети съгласно процедурата по регулиране с контрол (ПРК) (2011 г.) || Мерки, приети съгласно ПРК || Противопоставяне от страна на ЕП на приемането на проекти на мерки по реда на ПРК || Противопоставяне на Съвета на приемането на проекти на мерки по реда на ПРК AGRI || 1 || 0 || 0 BUDG || 0 || 0 || 0 CLIMA || 10 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 25 || 0 || 1 ENV || 35 || 0 || 0 ESTAT || 12 || 0 || 0 FPI || 0 || 0 || 0 HOME || 1 || 0 || 0 INFSO || 1 || 0 || 0 JUST || 0 || 0 || 0 MARE || 0 || 0 || 0 MARKT || 3 || 0 || 0 MOVE || 24 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 46 || 0 || 1 SG || 0 || 0 || 0 TAXUD || 0 || 0 || 0 TRADE || 0 || 0 || 0 ОБЩО: || 163 || 0 || 2 3. Подробна информация за дейностите на комитетите В работния документ, придружаващ настоящия доклад, е представена подробна информация за работата на отделните комитети през 2011 г., класифицирана в зависимост от заинтересованите подразделения на Комисията. [1] ОВ L 55, 28.2.2011 г., стр. 13. [2] Решение 1999/468/ЕО на Съвета от 28 юни 1999 г. (ОВ L 184, 17.7.1999 г., стр. 23), изменено с Решение 2006/512/ЕО на Съвета (ОВ L 255, 21.10.2006 г., стр. 4). [3] Освен в особено изключителни случаи, посочени в член 7 от регламента относно комитологията. [4] Вж. обаче бележка под линия № 3. [5] С изключение на окончателните многостранни защитни мерки (член 6, параграф 4 от регламента относно комитологията). [6] ОВ С 206, 12.7.2011 г., стр. 11. [7] За повече подробности: http://ec.europa.eu/transparency/regexpert/faq.cfm?aide=2. [8] Гласуването в рамките на комитета може да стане на негово редовно заседание или, в надлежно обосновани случаи, по реда на писмена процедура, в съответствие с член 3, параграф 5 от регламента относно комитологията. [9] Трябва да се отбележи, че е възможно да има несъответствия между броя на становищата и този на актовете/мерките за изпълнение през дадена година. Причините за това са обяснени във въведението на работния документ на службите на Комисията. [10] ОВ С 183, 24.6.2011 г., стр. 13.